Document ID: /roh_data/filtered/fineweb-2-filterrobots_roh.jsonl.gz/55659

Tut sia vita è Jon Candrian stà magister, passa in decenni da quel temp ha l'Engiadinais instruì a Zernez. Tranter auter era sco manader da scola. Dapi sia pensiun abita l’um da 67 onns giusum l’Engiadina, a Martina.
Cura ch’ins n'ha betg pli chavals che tiran il char, han ins da clamar ils asens vegls.
Zernez en las stretgas
Gista trais magistras crodan ora ils proxims mais a Zernez. Duas dad ellas èn gia daventadas mamma, ina terza vegn ad esser proximamain. Per Jon Candrian era cler da vulair gidar la vischnanca. El è sa decis da surpigliar l'instrucziun da la terza classa cun in pensum dad 80%. Quai enfin la fin da l'onn da scola, il zercladur 2023.
Noss uffants meritan magistras e magisters giuvens, ma la situaziun actuala pretenda ina flexibilitad, er da magisters pensiunads sco jau.
I na saja dentant betg uschia ch'el veglia dar scola anc durant onns suenter la pensiun, di Jon Candrian. Per el giaja uss surtut per surmuntar l'actuala stretga da magistras e magisters a Zernez.